Tronk toe na hy meisie buite skool wil grypMohammed Adams. Foto: Werner Beukes/SAPA Phindi Louw, woordvoerder van die Nasionale Vervolgingsgesag (NVG), sê landdros Delize Smith het die effek wat die misdaad op die slagoffer gehad het in ag geneem tydens vonnisoplegging. Adams het op 18 Oktober 2011 die 18-jarige Amanda Schmidt buite die Hoërskool Die Burger met ’n skroewedraaier gedreig en in sy voertuig probeer dwing. ŉ Veiligheidswag by die skool het gesien wat gebeur het en Adams het gevlug. Die voorval het gevolg kort nadat ŉ leerling van dieselfde skool, die 16-jarige Louise de Waal, ontvoer en vermoor is. Adams is skuldig bevind aan poging tot menseroof. Schmidt het glo na die voorval die skool verlaat aangesien sy nie kon eksamen skryf weens die emosionele trauma nie.